ΓΡΑΠΤΗ ΕΡΩΤΗΣΗ E-1145/03

υποβολή: Charles Tannock (PPE-DE), Generoso Andria (PPE-DE),John Bowis (PPE-DE), Chris Davies (ELDR), Jean Lambert (Verts/ALE)και Lennart Sacrdeus (PPE-DE) προς την Επιτροπή

(1 Απριλίου 2003)

Θέμα: Το εμπόριο γούνας γάτας και σκύλου

Η Επιτροπή έχει πληροφορηθεί ότι φιλοζωικές οργανώσεις έχουν παράσχει αποδείξεις για εξαιρετικά βάναυση συμπεριφορά, σε ορισμένες ασιατικές χώρες, ως προς τη θανάτωση γατών και σκύλων για τη γούνα τους, η οποία εν συνεχεία εξάγεται στο εξωτερικό, συμπεριλαμβανομένης της Ευρωπαϊκής Ένωσης. Η εν λόγω θανάτωση περιλαμβάνει ενίοτε το κρέμασμα και την εκδορά αυτών των ζώων ενώ είναι ακόμη ζωντανά καθώς και άλλες φρικαλεότητες. Η γούνα συχνάποκαθιστά παρανόμως άλλα είδη γούνας ή ακόμη και πωλείται ως τεχνητή γούνα.

Οι γούνες που προέρχονται από οποιοδήποτε ζώο εντός της Ευρωπαϊκής Ένωσης πρέπει να παράγονται κατά τρόπο σύμφωνο προς τις απαιτήσεις των Οδηγιών 93/119/ΕΚ(1) και 98/58/ΕΚ(2) του Συμβουλίου. Οι εν λόγω Οδηγίες τονίζουν τον σεβασμό της προστασίας των ζώων, κάτι που απουσιάζει εμφανώς από τη μεταχείριση των γατών και των σκύλων σε χώρες όπως η Κίνα.

Σε απάντηση της Γραπτής Ερώτησης E-1203/02(3) του κυρίου Whitehead, o Επίτροπος Byrne αναφέρει τα παρακάτω:

Ακόμη και εάν ίσχυε πλήρης απαγόρευση — όπως επεβλήθη από ορισμένα κράτη μέλη — για την παραγωγή, χρήση, εμπορία και εισαγωγή τέτοιων γουνών, ασχέτως από τις συνθήκες κράτησης και θανάτωσης των ζώων, είναι προφανές ότι τέτοια μέτρα δενπαγορεύονται μόνο από το ενδιαφέρον για την προστασία των ζώων. Το κίνητρο είναι πρωτίστως ζήτημα ηθικής τάξεως, που συνίσταται στη χρήση ή μη προϊόντων τα οποία παράγονται από ζώα που θεωρούνται κυρίως ως ζώα συντροφιάς.

Η Επιτροπή έχει ήδη εξηγήσει στην απάντησή της στη Γραπτή Ερώτηση E-3981/00(4) ότι η απαγόρευση εισαγωγής γούνας γάτας και σκύλου η οποία δεν θα συνοδευόταν από απαγόρευση εμπορίας τέτοιων προϊόντων στο εσωτερικό της ΕΕ πιθανόν να ερχόταν σε σύγκρουση με τους κανονισμούς του Παγκόσμιου Οργανισμού Εμπορίου (ΠΟΕ). Κατά συνέπεια, για λόγους συμμόρφωσης προς τον ΠΟΕ, οποιαδήποτε απαγόρευση εισαγωγής τέτοιων προϊόντων θα πρέπει να συνοδεύεται από πλήρη απαγόρευση της εμπορίας εντός της ίδιας της ΕΕ. Δεδομένου ότι μία πλήρης απαγόρευση τέτοιου είδους αποτελεί τον μόνο τρόπο αποφυγής της φρικτής αυτής βαναυσότητας,πό ποία έννοια η Επιτροπήποστηρίζει ότι είναι προφανές ότι η επιθυμία για μία τέτοια απαγόρευση δενπαγορεύεται μόνο από το ενδιαφέρον για την προστασία των ζώων· Επιπλέον, μήπως η Επιτροπή δεν αποδέχεται το ότι η επιθυμία για αποτροπή της βάναυσης

συμπεριφοράς προς τα ζώα, πέραν οποιασδήποτε επιθυμίας για μη χρήση προϊόντων που παράγονται από ζώα συντροφιάς, μπορεί να θεωρηθεί ως προσπάθεια αποτροπής της προσβολής του δημόσιου αισθήματος που θα μπορούσε να δικαιολογήσει περιορισμό της εμπορίαςπό τη μορφή Οδηγίας της Επιτροπής·

(1) ΕΕ L 340 της 31.12.1993, σελ. 21.

(2) ΕΕ L 221 της 8.8.1998, σελ. 23.

(3) ΕΕ C 301 E της 5.12.2002, σελ. 104.

(4) ΕΕ C 163 E της 6.6.2001, σελ. 232.

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-0373/03 και E-1145/03

(29 Απριλίου 2003)

Η Επιτροπή δεν αγνοεί το θέμα της εισαγωγής γούνας γάτας και σκύλου. Η Επιτροπή αυτήν την στιγμή εξετάζει τα ζητήματα που εγέρθησαν λαμβάνονταςπόψη τις αντίστοιχες διατάξεις της νομοθεσίας του Παγκόσμιου Οργανισμού Εμπορίου (WTO) και τις νομικές βάσεις της κοινοτικής νομοθεσίας σε συνάρτηση με τηνφιστάμενη νομοθεσία για την αποφυγή της εξαπάτησης των καταναλωτών.